kardosdrur/scandi-wiki huggingface dataset:
Almindelig pigæble

 
Almindelig pigæble (Datura stramonium) - eller blot kaldt Pigæble - er en 30-100 cm høj urt, der i Danmark findes vildt nær bebyggelse. Hele planten er stærkt giftig, og den lugter meget ubehageligt og kvalmende, når man knækker eller beskadiger den.

Beskrivelse 
Pigæble er en kraftigt voksende, enårig plante med en bredt busket vækstform. Stænglerne er lysegrønne til violette. Bladene er ægformede med uregelmæssige tænder langs randen. Oversiden er lysegrøn, mens undersiden er lidt lysere.

Blomsterne er meget påfaldende: de er trompetformede og meget store, hvide eller lysviolette. De åbner sig først om aftenen, men lukker sig igen senere på natten. Frugterne er ægformede, piggede og på størrelse med valnødder. Ved modenhed åbner de sig i fire kamre, der hver rummer en del sorte frø.

Rodnettet er veludviklet og vidt forgrenet.

Højde x bredde og årlig tilvækst: 1 x 1 m (100 x 100 cm/år).

Voksested 
Planten findes vildtvoksende på de store områder med indlandsklitter, der domineres af buskagtige ege og høje græsser, der findes i Oklahoma, Texas og New Mexico. Her lever den sammen med bl.a. Farvebælg, alm. solsikke, Amorpha canescens, Bouteloua gracilis, Gaura coccinea, lyngasters, Monarda citriodora, Oenothera albicaulis, orange silkeplante, Prunus angustifolia, Quercus havardii, Rhus aromatica, Salvia azurea, Sisyrinchium scoparium, Sorghastrum nutans (en art af Sorghastrum), præriehirse, Stipa comata, sølvbynke, Vernonia baldwinii, Yucca glauca og Zinnia grandiflora.

I Danmark findes den hist og her på affaldspladser og nær bebyggelse.

Anvendelse 
Planten har været brugt som hallucinogen af præriefolkene. Også i moderne tid har nogle forsøgt sig med den, men den hallucinogene dosis er kun ganske lidt mindre end den dødelige.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Giftige planter
Hvide blomster
Kødbyen

Kødbyen er det populære udtryk for den del af Vesterbro i København, hvor størstedelen af byens fødevaregrossister, specielt kødgrossister, holder til. Området afgrænses af Hovedbanegården, Ingerslevsgade, Halmtorvet og Skelbækgade og dækker et område på cirka 400 x 600 meter.

Kødbyen inddeles normalt i den ældre del (opført fra 1878), Den Brune Kødby, hvortil hører Øksnehallen (fra 1901), og den nyere del, Den Hvide Kødby (opført 1931-34) . Navnene kommer af farverne på bygningerne, der for de ældstes vedkommende oprindeligt er bygget i gule mursten, der senere har ændret farve, mens de nyere bygninger er malet hvide.

Kødbyen var oprindeligt inddelt i fem veje med navnene; Kvægtorvsgade, Staldgade, Slagtehusgade, Flæskeboderne og Høkerboderne. Senere er Onkel Dannys Plads og Halmtorvet blevet en del af området.

En stor del af Brune kødby er i dag ikke længere en del af de oprindelige aktiviteter, men bliver brugt til andre aktiviteter, såsom uddannelse eller cafeer. 

I 2005 besluttede Københavns Borgerrepræsentation at udvikle Den Hvide Kødby til hjemsted for kreative erhverv og køderhverv. Som følge heraf, er der i de seneste år kommet en del restauranter, gallerier og kreative erhverv til området, blandt andet restauranten og baren Karriere dekoreret af kunstneren Jeppe Hein.

2007 blev Den Brune og Hvide Kødby udpeget som nationalt industriminde af Kulturarvsstyrelsen.

Se også 
 Kødbyen (dokumentarfilm)

Kilder

Eksterne henvisninger 

Kødbyforeningens hjemmeside 
Københavns Ejendomme & Indkøbs hjemmeside om Kødbyen 
Kødbyen på Kulturarvsstyrelsens hjemmeside

Kvarterer i Vesterbro/Kongens Enghave
Fredede bygninger, konstruktioner og anlæg i Københavns Kommune
Fredede industribygninger og tekniske anlæg i Danmark
Hans J. Holm
Cykeludstyr og -tilbehør

Cykeludstyr og tilbehør dækker en lang række genstande og hjælpemidler, som vedrører en cykels indretning eller er beregnet for cyklisten, når han benytter cyklen.

Transport 
Bagagebærer
Cykeltaske (monteret bag, for, saddel, styr)
Cykelanhænger (til varer, til børn) (se udstyrsbekendtgørelsen)
Barnesæde (særlige godkendelsesstandarder findes) (montering foran/bagpå)
Cykelkurv (foran, sammenklappelig bagpå)

Tøj 
Cykelbukser (med skind til bagdelen)
Cykelhandsker (med halve fingre, så det stadig er muligt at betjene bremser og gear)
Regntøj (åndbart, længere på ryggen til foroverbøjet stilling)
Cykelsko (med stiv sål og låsemekanisme til pedaler)
Cykelklemmer

Sikkerhed 
Cykelhjelm (særlige godkendelsesstandarder findes)
Cykellygter (batteridrevet, dynamodrevet, navdrevet)(blinkende/ikke blinkende)
Cykelspejl (monteret på styr eller brille)
Cyklistvimpel (til at skabe afstand til overhalende biler)
Cykelklokke (Horn ikke tilladt) (se også udstyrsbekendtgørelsen)
Reflekser (se også udstyrsbekendtgørelsen) (særlige godkendelsesstandarder findes)

Øvrigt udstyr 
Cykelpumpe
Cykellås (fastmonteret eller løs) (særlige godkendelsesstandarder findes)
Cykelcomputer/speedometer
Kortholder
Kædeskærm
Frakkeskåner
Pigdæk (til vinterkørsel)
Sadelovertræk
Støttefod
Støttehjul
Lappegrej
Banner

Banner kan henvise til flere artikler:
 Banner (flag) – et våbenskjold gengivet på flagdug.
 Banner (plakat) – en plakat typisk udført i tekstil for at promovere et politisk budskab.
 Bannerreklame – en udbredt reklameform på Internettet
 Dr Bruce Banner – alter egoet til Hulk
 Banner (adelsslægt) – en dansk adelsslægt
 Erik Eriksen Banner – lensmand på Kalø Slot
Pullman

Pullman er en by i delstaten Washington i den nordvestlige del af USA. Pullman har 27.030 indbyggere (2006).
Byen er beliggende i statens syd-østlige hjørne i amtet Whitman County. Amtet grænser op til delstaten Idaho.

Land-grant-universitetet Washington State University (WSU) ligger i byen.

Eksterne links 
 City of Pullman 
 Whitman County
 Washington State University

Byer i Washington
Artie Mitchell

Artie Mitchell, egentlig Artie Jay Mitchell (17. december 1945 – 27. februar 1991), var sammen med sin bror Jim Mitchell en af pionererne inden for den amerikanske pornofilm.

Sammen ejede de Mitchell Brothers Film Group i San Francisco og co-instruerede bl.a. filmen Behind the Green Door (1972), som gjorde pornostjernen Marilyn Chambers til et verdensnavn.

Deres samarbejde endte tragisk, da Artie i 1991 blev skudt og dræbt af sin bror.

Parrets liv og karriere skildres i tv-filmen Rated X (2000), hvor Artie Mitchell spilles af Charlie Sheen, og Jim Mitchell af Emilio Estevez.

Eksterne henvisninger 
 

Pornografi
Filminstruktører fra USA
Skive Nord

Skive Nord (eller Skive N) var en jernbanestation i Skive på Sallingbanen (Skive-Glyngøre, 1884-1971), senere også på Skive-Vestsalling Jernbane (Skive-Spøttrup, 1924-66).

Stationens oprindelige navn var Skive Holdeplads, men DSB stoppede 1. maj 1922 med at bruge betegnelsen holdeplads.

Station 
1884-1962 lå Skive Holdeplads/Skive Nord ved Nordbanevej tæt ved bymidten. I denne periode havde stationen flere passagerer end den mere afsides beliggende station Skive H.

Stationen var ikke beregnet til godsekspedition og havde ikke læssespor, men kun en lille stationsbygning, der allerede i 1886 måtte have en stor tilbygning. Det hjalp også på pladsproblemet, at jernbanerestaurationen åbnede lige overfor 7. juni 1885.

I perioden 1923-25 blev perronen ombygget og et spor anlagt til Vestsallingbanen. Den benyttede Sallingbanens spor mellem Skive H og Skive Nord, men havde derfra eget spor ved siden af Sallingbanens på et fælles tracé, indtil de to baner skiltes ved Resen.

Trinbræt 
I 1962 blev Skive H flyttet til den nuværende placering og gjort til gennemkørselsstation. De to Sallingbaner flyttede med til den nye station og fik ny linjeføring i en stor bue vest om Skive. 3 km fra den ny Skive H opstod der mellem parcelhuse og marker et nyt Skive Nord. På grund af den afsides beliggenhed faldt passagertallet kraftigt.

Men Skive Nord var stadig det sted, de to Sallingbaners spor delte sig, og da man havde sparet stationen væk og nedgraderet Skive Nord til trinbræt, måtte Skive H betjene sporskifte og signaler, som dermed blev de fjernest beliggende, noget sikringsanlæg i landet dengang havde.

Nedlæggelsen 
Den gamle Skive Nord blev overflødig med sporomlægningen i 1962. Stationsbygningen blev revet ned i 1964 for at gøre plads til Nørre Boulevard.

I 1966 blev Vestsallingbanen nedlagt, og fjernbetjeningen af trinbrættet kunne forenkles. I 1971 stoppede persontrafikken på Sallingbanen, og Skive Nord trinbræt blev nedlagt – det var ikke nødvendigt for godstrafikken, der fortsatte til 1979.

Eksterne kilder/henvisninger 
 Mogens Duus: Med toget til Glyngøre og Nykøbing Mors, bane bøger 2009, s.130-137
 EVP (Erik V. Pedersen) med gamle billeder

Nedlagte jernbanestationer i Danmark
Nord
Nord
Marilyn Chambers

Marilyn Chambers, egentlig Marilyn Ann Briggs (født 22. april 1952 i Connecticut, USA, død 12. april 2009) var en amerikansk skuespiller, der opnåede legendarisk status som pornostjerne.

Hun debuterede som pornomodel med filmen Behind the Green Door (1972), der gjorde hende kendt i USA.

Blandt hendes bedst kendte pornofilm er også Insatiable (1980), hvor hun bl.a. havde en markant sexscene med John Holmes. Filmen fik flere fortsættelser med hende selv i hovedrollen.

Marilyn Chambers havde også roller i mainstreamfilm, såsom Barbra Streisand-komedien The Owl and the Pussycat (1970), og især huskes hun for hovedrollen i David Cronenbergs Rabid (1977).

47 år gammel gjorde hun comeback som hardcore-pornostjerne i filmen Still Insatiable (1999), instrueret af Jane Hamilton.

Referencer

Litteratur 
 Nicolas Barbano: Verdens 25 hotteste pornostjerner (Rosinante, 1999)

Eksterne henvisninger 

 
 Billedgalleri på Myarchives.net

Kronikker 
 New York Times, 14.4.2009: Marilyn Chambers, Sex Star, Dies at 56
 L.A. Times, 14.4.2009: Marilyn Chambers dies at 56; '70s porn star and Ivory Snow model
 Politiken 14.4.2009: Pornolegende fundet død i L.A.
 Ekstra Bladet 13.4.2009: Porno-ikon fundet død i Los Angeles
 Skræk og rædsel – en blog om horror, 14.4.2009: Marilyn Chambers er død

Skuespillere fra Rhode Island
Pornoskuespillere fra USA
Pornomodeller fra USA
personer fra Providence
Sort (botanik)

Det botaniske begreb sort bruges i virkeligheden om flere forskellige, systematiske grupper:

 En vegetativt formeret gruppe af planter, som er fremavlet ud fra flere meget ensartede moderplanter.
 En frøformeret gruppe af planter med et nogenlunde ensartet præg, som skyldes, at de stammer fra en "ren linje".
 En vegetativt formeret gruppe af planter, som er fremavlet ud fra én eneste kerneplante, dvs. en klon.
 En frøformeret gruppe af planter med et ensartet præg, som skyldes, at de er F1-hybrider.

Denne begrebsforvirring har ført til, at man i dag foretrækker udtrykket cultivar for de to første grupper, men henholdsvis klon og F1-hybrid for de to sidste.

Botanik
Artemis Fowl

Artemis Fowl er en flertydig titel.

 Personer:
 Artemis Fowl II – Hovedpersonen i Artemis Fowl-bøgerne
 Artemis Fowl I – Artemis Fowl II's far.
 Domovoi Butler – Artemis Fowl II's bodyguard
 Holly Short – Kaptajn i NIS, feernes politistyrke
 Foaly – Superintelligent kentaur, der arbejder som opfinder og tekniker for NIS
 Julius Root – Kommandant i NIS
 Artemis Fowl (serie):
 Artemis Fowl (bog) – Første bog i serien om Artemis Fowl
 Artemis Fowl: Det Arktiske Intermezzo – Anden bog i serien om Artemis Fowl
 Artemis Fowl: Evighedskoden – Tredje bog i serien om Artemis Fowl
 Artemis Fowl: Den Syvende Dværg – En ´kort historie
 Artemis Fowl Files (ekstra) – En ekstra bog i serien om Artemis Fowl
 Artemis Fowl: Opals Hævn – Fjerde bog i serien om Artemis Fowl
 Artemis Fowl: Den Tabte Koloni – Femte bog i serien om Artemis Fowl
 Artemis Fowl: Tidsparadokset (The Time Paradox) – Sjette bog i serien om Artemis Fowl
 Artemis Fowl: Atlantiskomplekset – Syvende bog i serien om Artemis Fowl
 Artemis Fowl: Den Sidste Vogter - Ottende og sidste bog i serien om Artemis Fowl
 Film:
 Artemis Fowl (film)
Den danske Super Cup

Super Cuppen var en årlig fodboldturnering arrangeret af Divisionsforeningen og Spillerforeningen. Turneringen afvikledes efter Super Cup-princippet, mesteren møder pokalvinderen i en kamp. Turneringen blev afholdt fra 1994 til 2005, hvor man stoppede turneringen på grund af manglende interesse fra både fans og klubber, i stedet startede man Liga Cuppen. Man spillede på Brøndby Stadion indtil 1996 hvor mesterklubben fik hjemmebane. <ref name="super cup">Dansk fodbold : Din ultimative guide til dansk fodbold 2001 – København: Weis, 2001. Side 77.</ref>

 Finaleresultater 
{| cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;text-align:left;"
| År || Vinder || Taber || Resultat || Tilskuere || Spillested || Mål
|-
| 1994 || Brøndby IF || Silkeborg IF || 4-0 (0-0) || 4.105 || Brøndby Stadion || 1-0 og 2-0 Mark Strudal 49', 75', 3-0 Ruben Bagger 79', 4-0 Marc Rieper 86'.
|-
| 1995 || FC København || AaB || 2-1 (0-1) e.f.s. * || 1.556 || Brøndby Stadion || 0-1 Jesper Grønkjær 8', 1-1 og 2-1 Mukremin Jasar 53', 107'.
|-
| 1996 || Brøndby IF || AGF || 4-0 (2-0) || 3.139 || Brøndby Stadion || 1-0 Ebbe Sand 11', 2-0 Peter Møller 23', 3-0 Bo Hansen 87', 4-0 Thomas Thøgersen 90'.
|-
| 1997 || Brøndby IF''' || FC København || 2-0 (1-0) || 6.662 || Brøndby Stadion || 1-0 Ole Bjur 8', 2-0 Peter Møller 88'
|-
| 1998 ||   ||    || Ikke spillet ||  || Brøndby Stadion ||
|-
| 1999 ||  AB || AaB   || 2-2 (1-2) *  || 1.899 || Aalborg Stadion || 1-0 Jan Bjur 2', 1-1 Thomas Gaardsøe 25', 1-2 Kent Hangaard 33', 1-2 Kaan Metin 80'.
|-
| 2000 ||  Viborg FF || Herfølge BK   || 1-1 (0-0) *  || 1.052 || Herfølge Stadion || 1-0 Heine Fernandez 69', 1-1 Tommy Schram 83' (strf).
|-
| 2001 ||  FC København || Silkeborg IF   || 2-0 (1-0) || 2.007 || Parken || 1-0 Sibusiso Zuma 33', 2-0 Carsten Fredgaard 77'.
|-
| 2002 ||  Brøndby IF || OB   || 1-0 (0-0) || 6.014 || Brøndby Stadion || 1-0 Morten Wieghorst 62'. Udvist: Fernando Derveld 47'
|-
| 2003 ||   ||   || Ikke spillet * ||  || Parken ||
|-
| 2004 ||  FC København || AaB  || 2-1 * || 4.926 ||  Parken || 1-0 Lars Jacobsen 45', 2-0 Ole Tobiasen 47', 2-1 Baard Borgesen 70'.
|-
|}

 Statistik 

 Referencer 

 Kilder/eksterne henvisninger 
 RSSSF 
 Dansk fodbold : Din ultimative guide til dansk fodbold 2001'' – København: Weis, 2001.

Se også 
Den danske Liga Cup
Carlsberg Cup

Fodboldturneringer
Etableret i 1994
Ophørt i 2005
Torpegård (Skuldelev Sogn)

Torp Ladegaard er en gammel Hovedgård, der er oprettet af nedlagte Bøndergårde i Landsbyen Torp. Gården ligger i Skuldelev Sogn, Horns Herred, Frederiksborg Amt. Hovedbygningen er opført i 1988-1989.

Torp Ladegaard Gods er på 191 hektar.

Ejere af Torp Ladegaard 

 (1650-1669) Otto Pogwisch
 (1669-1672) Erik Krag
 (1672-1682) Vibeke Rosenkrantz gift Krag
 (1682-1720) Birgitte Skeel gift Krabbe
 (1720-1752) Christian Ludvig von Plessen
 (1752-1801) Christian Ludvig Scheel von Plessen
 (1801-1810) Agathe Johanne von Qualen gift von Plessen
 (1810-1819) Mogens Joachim Scheel von Plessen
 (1819-1839) Magnus Joachim Scheel von Plessen
 (1839-1845) Carl Theodor August Scheel von Plessen
 (1845-1856) Johan Friedrich Hellmers
 (1856-1870) Løvenskiold
 (1870-1881) Selchau-Hansen
 (1881-1891) Engström
 (1891-1892) Carl Theodor August Scheel von Plessen
 (1892-1905) Carl Gabriel Joachim Vilhelm Scheel von Plessen
 (1905-1921) Magnus Carl August Vilhelm Otto Scheel von Plessen
 (1921-1986) Viggo Barthold Nielsen
 (1986-1997) Flemming Nielsen
 (1997-2001) Ruth Nielsen 
 (2001-2004) Filip Dyvekær
 (2004-2013) Allan Poul Møller
 (2013-)  Ny Ejer

Kilder 
 J.P. Trap: 5.udgave, Kraks Landbrug

Herregårde i Frederiksborg Amt
Herregårde i Frederikssund Kommune
Autoit

AutoIT er et scriptsprog, som beregnet til at automatisere Microsoft Windows-brugergrænsefladen.

Sproget, som er baseret på BASIC, giver mulighed for at udvikle scripts, som simulerer tastetryk og bevægelser med musen, og giver derfor mulighed for at automatisere opgaver, som normalt ville kræve fysisk respons fra en bruger ved computeren.

Scripts kan afvikles vha. den installerede fortolker, men der er også mulighed for at generere en selvstændig programfil, der kan distribueres og afvikles på maskiner, som ellers ikke har selve fortolkeren installeret.

Eksempel 
MsgBox(0, "Hello World", "Hello World")

Funktionen "Msgbox" betyder Messagebox og betyder der skal åbnes en Message box.

0 er hvilken slags box det skal være. 0 betyder en box kun med en OK knap, og uden nogle informationsteggn osv.

Det første "Hello World" er titlen på boksen.

Det andet "Hello World" er teksten der kommer i boksen.

Eksterne henvisninger 
 AutoIT v3 kan downloades fra http://www.Autoitscript.com

Programmeringssprog
Bram de Groot

Bram de Groot (født 18. december 1974 i Alkmaar) er en tidligere professionel hollandsk landevejscykelrytter.

Eksterne henvisninger 

 

Personer fra Alkmaar
Mandlige cykelryttere fra Nederlandene
Den danske Liga Cup

Liga Cuppen var en fodboldturnering. Den er blevet spillet én gang i 1996 under navnet Spar Cup med supermarkedskæden Spar som sponsor og siden i 2005 og 2006 under navnet Tele2 Liga Cup. I 2005 var Liga Cuppen afløser for Super Cuppen og blev afviklet ved at nummer 1, 2 og 3 fra Superligaen mødte hinanden i en finaleturnering. Man spillede 45 minutter mod hinanden.

Vindere

Spar Cup 1996

Tele2 Liga Cup 2005

Finalerunde 
Alle kampe blev spillet samme dag. Kampenes varighed var 45 minutter.

Tele2 Liga Cup 2006

Finalerunde 
Alle kampe blev spillet samme dag. Kampenes varighed var 45 minutter.

Se også 
Divisionsturneringen
Carlsberg Cup

Kilder/eksterne henvisninger 
 RSSSF 
 nipserstat.dk 

Fodboldturneringer
Jade Hsu

Jade Hsu (født 23. juli 1981) er amerikansk pornostjerne og model.

Hun blev født den 23. juli 1981 i Charlotte (North Carolina) og voksede op der. Hun har koreanske og indianske rødder. Hun debuterede i pornobranchen i 1999 eller 2000 i en alder af omkring 19 år. Hun har filmet for studier som 4-Play Video, Adam & Eve, ALS Scan, Elegant Angel, Evil Angel, Metro, Sin City, Wildlife og andre. Hun optrådte også som en model for Playboy, Penthouse og Hustler magasiner.

I 2011 blev hun inkluderet i Urban X Award Hall of Fame.

Hun forlod branchen i 2014 efter at have haft hovedrollen i 114 film.

Noter

Eksterne henvisninger 
 

Pornoskuespillere fra USA
Pornomodeller fra USA
Jerry Flynn

William Brennerman (født 21. november 1959) er en tidligere amerikansk fribryder, der wrestlere for World Championship Wrestling som Jerry Flynn.

Biografi 
Jerry Flynn wrestlede som jobber i WCW, og blev kendt for at tabe til Goldberg over 30 gange i perioden 1998-1999. Herefter blev han medlem af Jimmy Harts The First Family, og blev en smule berygtet for hans kampsports teknik. I 2000 forsvandt han, efter en kort fejde med Tank Abbott og i 2001 blev han fyret fra WCW. I dag arbejder han som minearbejder.

Eksterne henvisninger 
 
 

Wrestlere fra USA
John Olsen (billedkunstner)

John Olsen (født 25. maj 1938 i Roskilde, død 29. august 2019) var en dansk billedkunstner. John Olsen var ved sin død bosat på Fyn.

John Olsen blev uddannet fra Den kgl. Porcelainsfabrik 1959 og videreuddannet på Det Kongelige Danske Kunstakademi 1960-67. Han arbejdede og levede med og i naturen. Hans hovedværker var indenfor genrerne tegning, grafik og skulptur. Derudover arbejdede han med fotografi og installation.

Værker
Han har for Johannes Larsen Museet udarbejdet flere bronzeværker af fugle, blandt andre en edderfugl. Han var kendt for projektet "Undreskabene", som giver "livet og døden et udtryk gennem fund af dyremumier, fjer og vinger, skeletter, sten, træ og tørrede planter sirligt opsatte i stil med renæssancens naturalie- og raritetskabinetter.".

Han var lærer ved Det Jyske Kunstakademi, grafiklinien 1979-84, skulpturlinien 1984-85.

John Olsen var medlem af Kunstnersammenslutningen Kammeraterne 1970-79, og derefter af Den Frie Udstilling.

John Olsen har modtaget flere hædersbevisninger, herunder Eckersberg Medaljen i 1985, Thorvaldsen Medaljen i 1997, og i 1995 deltog han i biennalen i Venezia.

Ekstern henvisninger 
 John Olsen – kunstnerbiografi fra kunstonline.dk

Noter

Billedkunstnere fra Danmark
Modtagere af Eckersberg Medaillen
Danskere i 1900-tallet
Personer fra Fyn
Modtagere af Thorvaldsen Medaillen
Porcelænsmalere
Personer fra Roskilde
Personer i Kraks Blå Bog (afdøde)
Modtagere af Ole Haslunds Kunstnerfonds legat
Piranshahr

Piranshahr () er en by i Vest-Aserbajdsjan i det nordvestlige Iran, der ligger i Zagrosbjergene. Piranshahr er administrativt hovedsæde i Mokrian distrikt. Piranshahr by havde i 2017 et indbyggertal på 138.864 (2017).  Flertallet af befolkningen i byen taler kurdisk.

Piranshahr er en af Irans ældste byer og dens grundlæggelse dateres tilbage til Irans før-islamiske æra under kongeriget Medien.

Farsi er det officielle sprog i Iran, og dermed i byen Piranshahr, hvor alle kan kommunikere på persisk sprog.

Byen Piranshahr producerer et over 100 forskellige granit-materialer i mange forskellige farver og teksturer. Kvaliteten af Piranshahr-granit anses for en af de bedst kendte i verden.

Erhvervsliv 
Erhvervslivet i Piranshahr omfatter byen Piranshahr og de omkringliggende byer og landsbyer. Byen Piranshahr er motor for provinsens økonomi. I Piranshahr ligger den vigtigste sukkerfabrik i provinsen. Der er fire sukkervirksomheder i distriktet, herunder Piranshahr sukkerkompagni.

Virksomheden er løbende blevet renoveret og udvidet. Anlægget producerer 30.000 tons sukker om året (af 1500 tons sukkerroer per dag), og biprodukter omfatter 100 tons tørt affald om dagen, som bruges til dyrefoder, og årligt 3000 tons medico-industriel alkohol brygget på melasse.

Sukkerroerne leveres fra et 70 km² landbrugsareal omkring byen.

Piranshahr sukkerkompagni er distriktets største producent af råsukker og tegner sig for produktion af over 60% al sukker produceret i distriktet.

Samtidigt er handelssektoren betydende i byen., hentet 5. august 2016

Referencer 

Byer i Iran
9. etape af Tour de France 2007

Niende etape af Tour de France 2007 blev kørt mandag d. 17. juli og gik fra Val-d'Isère til Briançon.
Ruten var 161 km. lang og var den anden bjerg etape i løbet.

 Etape: 9
 Dato: 17. juli
 Længde: 159,5 km
 Danske resultater:
 6. Michael Rasmussen + 0.42
 Gennemsnitshastighed: 37,6 km/t

Sprint og bjergpasseringer

1. sprint (Le Villaron) 
Efter 33,5 km

2. sprint (Bramans) 

Efter 60 km

1. bjerg (Col de l'Iseran) 
HC stigning efter 15 km

2. bjerg (Col du Télégraphe) 
1. kategori stigning efter 99,5 km

3. bjerg (Col du Galibier) 
HC stigning efter 122 km

Resultatliste

Udgående ryttere 

 29 Patrik Sinkewitz fra T-Mobile stillede ikke til start på grund af skader han pådrog sig i en kollision med en 78 år gammel tilskuer efter mål på den 8. etapen. Sinkewitz pådrog sig blandt andet en brækket næse og en hjernerystelse i ulykken, mens den luxemburgske tilskuer har fået alvorlige skader i hovedet, men var udenfor livsfare.

18. juli blev det offentliggjort at Sinkewitz var blvet testet positiv af testosteron i en test som blev foretaget udenfor konkurrence 8. juni.

09

en:2007 Tour de France, Prologue to Stage 10#Stage 9